open-index/open-wikipedia-markdown huggingface dataset:
Kuparin elektrolyyttinen puhdistus

**Kuparin elektrolyyttinen puhdistus** on menetelmä, jossa kupari puhdistetaan elektrolyysin avulla.

## Tausta

Metallit hapettuvat helposti luovuttaessaan elektroneja ja tämän vuoksi niitä löytyy luonnosta yleensä malmina ja erilaisina ioniyhdisteinä kuten oksideina, sulfiitteina ja silikaatteina. Jalometallit eivät hapetu helposti, joten niitä löytyy luonnosta puhtaina metalleina.

Metallien elektrolyyttinen puhdistus eli raffinointi on yksi elektrolyysin sovelluksista. 

## Reaktio ja menetelmä

Kuparin puhdistus elektrolyyttisesti tapahtuu seuraavanlaisissa elektrodireaktioissa:
:Anodi: Cu (s) → Cu2+ (aq) + 2e-
:Katodi: Cu2+ (aq) + 2e- → Cu (s)

Anodina toimii epäpuhdas kuparilevy. Katodina toimii puhdas kuparinen siemenlevy tai haponkestävästä teräksestä valmistettu kestokatodi. Rikkihappoa sisältävä kuparisulfaattiliuos toimii elektrolyyttinä. Anodi- ja katodisauvat on yhdistetty toisiinsa sähköjohdolla ja väliin on kytketty tasavirtalähde, jonka tuottaman jännitteen avulla epäpuhdas kupari pakotetaan hapettumaan. Jännitteen avulla anodisauvan aineet hajoavat ioneiksi ja liukenevat elektrolyysinesteeseen tai saostuvat astian pohjalle liejuksi. Katodin puhtausasteeseen voidaan vaikuttaa huomioimalla fyysisten, kemiallisten ja sähköisten olosuhteiden tekijöitä.

Rikkihappoa sisältävään kuparisulfaattiliuokseen liukenee elektrolyysin aikana anodilevyltä kuparia, joka siirtyy katodilevylle ja saostuu puhtaan kuparilevyn pintaan. Elektrolyysiprosessin päätyttyä katodina toimineen puhtaan kuparilevyn pinnalle on nesteessä tapahtuneen kupari-ionien pelkistymisreaktion tuloksena saostunut erittäin puhdasta kuparia. Raakakuparinen anodilevy pienenee hapettumisreaktion aikana muodostaen liuokseen liuenneita sinkki-, rauta-, nikkeli- ja kupari-ioneja sekä jalometalleja hopeaa, kultaa ja platinaa. Kupari-ioneja helpommin pelkistyvät epäpuhtaudet saostuvat anodilta pohjalle anodiliejuksi. Astian pohjalla oleva anodilieju sisältää hopeaa, kultaa, platinaryhmän metalleja sekä seleeniä ja telluuria hopea- ja kupariyhdisteinä ja lyijyä ja tinaa sulfaatti- ja oksidiyhdisteinä. Vähemmän herkästi pelkistyvät metallit jäävät liuokseen ioneina.

Elektrolyyttisellä puhdistusmenetelmällä saadaan tuotettua jopa 99,99-prosenttista kuparia.

## Lähteet

* Laitinen R. & Toivonen J., *Yleinen ja epäorgaaninen kemia*, s. 257–258. Espoo : Otatieto 1995 
* Zumdahl S. & S., *Chemistry*. S. 871–875. 5th ed. Houghton Mifflin Company. Boston, New York 2000
* Vilpas Kalle, *Kuparielektrolyysin vesien käyttö*. Satakunnan ammattikorkeakoulu. Pori. 2007 (opinnäyte)
Vädersholm

**Vädersholm** on linnanraunio Ulricehamnin kunnassa Ruotsissa Mogden-järven läheisyydessä. Se on ollut linnoitettu suurtila 1300- ja 1400-luvuilla. Keskiajalla linna oli saarella ja sitä ympäröivät vallihaudat. Sijainti järvellä teki siitä vihollisille vaikeasti saavutettavan paikan. Nykyään vesi on matalammalla ja siksi paikka on nykyään niemi.

Nykyään linnasta voi nähdä kolme kukkulaa: ylimmällä oli linnan torni, uloimmalla luultavasti linnanherran asunto ja keskimmäisellä on puutalon kellarin jäännökset. Käsityöläisten talot ja asunnot olivat ulompana saaren reunoilla. 1940-luvulla tehdyissä kaivauksissa löydettiin kotitaloustarvikkeita sekä työkalujen ja aseiden jäännöksiä, jotka kertovat linnan olleen asutun 1300- ja 1400-luvuilla. Löydöt on viety Boråsin museoon.

600 metriä Väderholmista etelään on kaksi muuta linnoitusten rauniota.

## Lähteet
Basileios Lekapenos

**Basileios Lekapenos** () myös: **eunukki Basileios** ja **Basileios Nothos** (eli Basileios "Äpärä"). Basileios (noin 925 – noin 985) oli keisari Romanos I Lekapenosin avioton lapsi. Hänet oli kuohittu jo lapsena, minkä vuoksi hän oli eunukki. Basileios oli Bysantin parakoimomenoksena vuosina 945–985 ("de facto" ylimpänä ministerinä).

Hänen isänsä Romanos I Lekapenos syrjäytettiin valtaistuimelta noin 945, jolloin keisareiksi tulivat hänen poikansa Konstantinos VII ja Stefanos. Todellisen vallan ottanut (Basileioksen velipuoli) Bysantin keisari Konstantinos VII nimitti hänet ylimmäksi ministeriksi (parakoimomenos).

Basileios piti asemansa myös seuraavien keisareiden, Romanos II:n, Nikeforos II Fokasin ja Johannes I Tzimiskeen aikana. Huhujen mukaan Basileios myrkytti Johanneksen heidän välilleen syntyneiden riitojen päätteeksi. Hän oli pitkään ylimpänä ministerinä ja toimi varsin diplomaattisesti, mutta Bardas Fokas nuoremman kapinassa hän erehtyi tukemaan keisarin sijasta Bardasia. Tätä keisari Basileios II ei antanut anteeksi vaan syrjäytti hänet. Basileios Lekapenosin maat ja omaisuus takavarikoitiin. Kaikki hänet laatimansa lait mitätöitiin. Basileios karkotettiin maanpakoon, jossa hän kuoli noin vuonna 985.  

## Lähteet

*
Universum (rakennus)

**Universum** on rakennus Uumajan yliopiston kampuksella, joka sisältää auditorio Aula Nordican, ylioppilaskuntien toimistot, ravintoloita, kahvilan, kampaamon ja ryhmäopiskeluhuoneita. Rakennuksen omistaa valtion omistama kiinteistöyhtiö Akademiska Hus.

## Historia
"Monitoimitalon tarjoaminen yliopistolle oli tärkeä aihe esityslistalla 1960-luvun lopulla. Idea keskeisestä rakennuksesta, jossa kaikki oppilaat sekä yleisö, voisivat viettää aikaa, syödä ja rentoutua, syntyi kollektiivisen yhteisön hengessä, joka kuului opiskelijaelämään tuolloin ", Katrin Holmqvist kirjoitti Uumajan yliopiston arkkitehtuurista kertovassa kirjassaan.

Rakentamisen ensimmäinen vaihe valmistui vuonna 1970. Auditorio-laajennus oli Arkinova Arkitekterin suunnittelema ja se rakennettiin vuosina 1996–1997. Se on Uumajan suurin kokoustila, jonne mahtuu 1&nbsp;000 ihmistä. Syyskuussa 2006 Universum avattiin uudelleen laajan remontin jälkeen. Muun muassa pääsisäänkäynti uusittiin ja julkisivut lasitettiin.

## Lähteet
Palmyran taistelu

**Palmyran taistelu** käytiin toisessa maailmansodassa 1. heinäkuuta 1941 osana operaatio Exporteria liittoutuneiden ja Vichyn Ranskan Syyriassa olleiden joukkojen välillä. Brittiläinen mekanisoitu ratsuväki ja arabilegioonan aavikkojoukot kohtasivat Vichyn Ranskan kolonnan Palmyran koillispuolella, jolloin vangittiin neljä upseeria ja 60 miestä. Nämä saivat lopulta Palmyran varuskunnan antautumaan puhumalla.

## Taustaa
Vuonna 1941 Vichyn Ranskalla oli Syyrian alueella merkittävä määrä joukkoja. Lisäksi alueella oli useita lentotukikohtia, joita akselivallat käyttivät siirtäessään lentokoneita ja joukkoja Irakiin taistelemaan brittejä vastaan. Vichyn Ranska myös salli alueen rautateiden käytön aseiden ja ammusten kuljettamiseksi Irakiin. Liittoutuneet aloittivat 8. kesäkuuta kahtena osastona hyökkäyksen Libanoniin ja Syyriaan tarkoituksenaan estää alueen käyttö akselivalloilta. Kesäkuun lopulla Damaskos oli vallattu ja liittoutuneiden komentaja
Henry Maitland Wilson valmistautui lähettämään kaksi uutta hyökkäysosastoa Länsi-Irakista alueelle vallatakseen Syyrian.

Vahvennettu prikaati niin sanottu Habforce sai määräyksen vallata Palmyran sekä varmistaa Hadithasta Tripoliin kulkeva öljyputki.

## Taistelu
Habforce jaettiin kolmeen arabioppailla varustettuun osastoon, joista kaksi teki sivustahyökkäyksen. Osastot aloittivat etenemisen 21. kesäkuuta. Kahakka öljyputken suojaksi rakennettujen bunkkerien kanssa Palmyran itäpuolella vei yllätyksen. Habforce saartoi Palmyran lähettäen arabilegioonan joukkoja partioimaan sivustojen sekä selustayhteyksien suojana. Joukot valtasivat 28. kesäkuuta ampumatta laukaustakaan Seba´Biyarin linnakkeen noin 100 kilometriä Palmyrasta luoteeseen. Seuraavana päivänä joukot miehittivät 60 kilometriä Palmyrasta koilliseen olleen miehittämättömän Sukhnan.

Vichyn Ranskan 21. kevyt aavikkokomppania hyökkäsi 1. heinäkuuta Sukhnaan, jota miehitti Arabilegioonan joukot vahvennettuina komppanialla 4th Cavalry's Household Cavalry Regimentistä. Kiihkeän taistelun jälkeen ranskalaiset vetäytyivät, mutta he joutuivat myöhemmin antautumaan jouduttuaan saarroksiin. Ranskalaisten antautuminen vei taistelutahdon Palmyran varuskunnan miehistönä olleelta 3. kevyeltä aavikkokomppanialta, joka antautui taistelutta 2. heinäkuuta.

## Seuraukset
Habforce vapautui siirtymään lännemmäs Homsiin pitkin öljyputkea ja siten se kykeni uhkaamaan rantatiellä Australian 7. divisioonan kanssa taistelevien Vichyn Ranskan joukkojen selustayhteyksiä.

## Lähteet
*
Automaattipiano

**Automaattipiano** eli **pianola** on piano, joka soittaa mekaniikan avulla musiikkia automaattisesti tarkoitukseen valmistetuilta reikänauhoilta, joihin on tallennettu pianon soittoa. Automaattipianot kehittyivät 1800-luvun lopulla ja olivat suosittuja 1900-luvun alussa ennen äänilevyjen yleistymistä. 

Ragtime oli yleinen musiikkityyli automaattipianon kultakaudella. Myös muun muassa Claude Debussyn soittoa on tallennettu automaattipianon reikänauhalle.

## Lähteet

## Aiheesta muualla

* Encyclopædia Britannica: Player Piano – (www.britannica.com) 
* Stanford's new player piano collection brings sounds of history to life 
* Mekaanisen musiikin museo, Varkaus
Kerenin taistelu

**Kerenin taistelu** oli liittoutuneiden ja Italian välinen taistelu, joka käytiin toisessa maailmansodassa osana Itä-Afrikan hallinnasta käytyä sotaa 5. helmikuuta – 1. huhtikuuta 1941. Kerenin kaupunki, joka sijaitsee Eritreassa, silloisessa Italian siirtomaassa, oli vuonna 1941 strategisesti merkittävä sekä italialaisille että liittoutuneille. Kerenin kautta kulkevat tie ja rautatie yhteydet liittivät toisiinsa Eritrean pääkaupungin Asmaran ja rannikkokaupunki Massawan, jotka kumpikin antautuivat taistelun ratkettua.

## Taustaa
Eritrea, joka oli Italian siirtomaana vuodesta 1885 alkaen, oli ollut kahden Etiopiaan tehdyn hyökkäyksen lähtöalueena. Jälkimmäisessä vuonna 1935 aloitetussa hyökkäyksessä Italia valloitti Etiopian ja liitti sen osaksi Italian Itä-Afrikkaa.

Italian julistettua sodan 10. kesäkuuta 1940 Benito Mussolini määräsi joukkonsa hyökkäämään, minkä seurauksena ne valtasivat Brittiläisen Somalimaan sekä Sudanin ja Kenian rannikkokaupunkeja. Britit keskittivät Archibald Wavellin komentoon Itä-Afrikkaan helmikuun alkuun mennessä 1941 Sudaniin kaksi ja Keniaan kolme divisioonaa. Sudaniin sijoitetut kenraaliluutnantti William Plattin johtamat joukot hyökkäsivät 18. tammikuuta Kassalan kautta Eritreaan ja ne olivat vallanneet 1. helmikuuta Agordatin, joka on noin 160 kilometriä Kassalasta itään. Intian 4. jalkaväkidivisioonan eversti Frank Messervyn tiedustelu- ja taisteluosasto (Gazelleforce) aloitti 30. tammikuuta Kereniin vetäytyvien italialaisjoukkojen takaa-ajon.

Kerenissä ei ollut kenttälinnoitteita tai muitakaan puolustusrakenteita, mutta sen ympäristö oli vaikeakulkuista vuoristoa muodostaen luontaisen linnoituksen. Ylänkö mahdollisti lisäksi loistavan näkymän tykistön tulenjohtajille kaikille lähestymisreiteille. Kapeaa sola, jonka läpi tie ja rautatie Agordatista Kereniin kulkivat, hallitsi Zeban ja Falestoh-vuoret. 

## Lähteet
*
*
Hamput

**Hamput** (*Cannabis*) on hamppukasvien heimoon kuuluva kasvisuku. Sukuun kuuluu kolme tunnettua kasvilajia. Lajit esiintyvät alun perin luonnonvaraisina Aasiassa.

## Lajeja
* Hamppu (*Cannabis sativa*)
** Kuituhamppu (*C. sativa* subsp. *sativa*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Cannabis''
* Suomen Lajitietokeskus: Hamput – ''Cannabis''
Yoshi’s New Island

**Yoshi’s New Island** (ヨッシー New アイランド *Yosshī Nyū Airando*) on Arzestin kehittämä ja Nintendon julkaisema tasohyppelypeli. Peli on julkaistu Nintendo 3DS:lle Euroopassa ja Pohjois-Amerikassa 14. maaliskuuta 2014. Peli on jatkoa vuonna 1995 julkaistulle *[[Super Mario World 2: Yoshi’s Island]]ille* sekä vuonna 2006 julkaistulle *[[Yoshi’s Island DS]]:lle*.

Pelissä pelaaja keskittyy ohjaamaan Yoshi-nimisiä hahmoja, jotka kuljettavat Baby Marion lukuisten tasojen läpi. Kuten muut samankaltaiset *Yoshi*-pelit, peli sisältää käsin piirrettyä suunnittelua, jossa tasot ja taustat on tyylitelty öljymaalauksilla, vesiväreillä ja värikynäpiirroksilla.

## Kehittäminen

*Yoshi’s New Islandin* kehitti Arzest, joka koostuu edeltäjän, *[[Yoshi’s Island DS]]:n* kehittäjäjoukon avainhenkilöistä. Masahide Kobayashi ohjasi pelin ja Takashi Tezuka toimi säveltäjänä.

Peli esiteltiin ensimmäisen kerran Nintendo Directin näyttelyssä huhtikuussa 2013. Sen virallinen nimi tuli julki E3 2013 -messuilla, jossa myös sen traileri näytettiin.

*Yoshi’s New Island* julkaistiin sekä Pohjois-Amerikassa että Euroopassa 14. maaliskuuta ja Australiassa 15. maaliskuuta 2014. Japanissa se julkaistiin 24. heinäkuuta 2014.

## Vastaanotto

Peli sai pääosin ristiriitaisia vastaanottoja. Metacriticin kokoamien 71 arvostelun keskiarvoksi muodostui 64/100 ja GameRankingsillä puolestaan 49 arvostelun keskiarvoksi 65.80%. Peli sai sekä kehuja että kritiikkiä sen samanlaisuuksista alkuperäisen SNES-pelin kanssa. Kaikista positiivisimmat vastaanotot tulivat Joystiqiltä, joka antoi 4/5 tähteä sekä IGN:ltä, joka antoi 7.9/10 pistettä. Patrick Klepeck Giantbombista antoi pelille 3/5 tähteä sanoen että ”sisimmältään *Yoshi’s New Island* ei ole huono peli. Tämä on hyväksyttävä, middle-of-the-road tasohyppely ja sellainen, jonka parissa ajanvietto oli ihan kivaa. Mutta se ei ole erityisen mieleenpainuva, kunnes on valmis sanomaan hyvästit ja olet tehnyt ohikiitävän, ärsyttävän kurkistuksen tämän kaltaiseen peliin.”

## Lähteet
Vince Gironda

**Vincent Anselmo ”Vince” Gironda** (9. marraskuuta 1917 Bronx, New York, Yhdysvallat – 18. lokakuuta 1997 Venturan piirikunta, Kalifornia, Yhdysvallat) oli yhdysvaltalainen kehonrakentaja, personal trainer ja kuntosaliyrittäjä, joka tunnettiin myös lempinimellä ”Iron Guru”. Hän toimi muun muassa ensimmäisen Mr. Olympia -kehonrakennuskilpailun voittaneen Larry Scottin valmentajana.

Vuonna 1948 Gironda perusti vaatimattoman vanhanaikaisen kuntosalin nimeltä Vince’s Gym Los Angelesiin. On sanottu, että 1960-luvulla hänen kuntosalinsa tuotti enemmän kehonrakennusmestareita kuin mikään muu sali kyseisenä ajanjaksona. Se tunnettiin ”kehonrakennuksen Mekkana”, mutta myöhemmin kyseisen arvonimen sai Venicen kaupunginosassa Los Angelesissa sijaitseva Joe Goldin perustama Gold’s Gym.

Girondan kuntosalilla on treenannut moni tunnettu kehonrakentaja, kuten Arnold Schwarzenegger, Don Howorth, Dave Draper, Larry Scott, Mohammed Makkawy, Rick Wayne ja Frank Zane.

Gironda valmensi myös näyttelijöitä huippukuntoon, ja hän toimi muun muassa Denzel Washingtonin, Clint Eastwoodin ja Erik Estradan valmentajana.

Gironda tunnettiin myös suorasanaisena ja tiukkana valmentajana: jos hänen oppilaansa ei treenannut hänen metodiensa mukaan, hän erotti uppiniskaisen kyseenalaistajan saliltaan lähes poikkeuksetta. Girondan harjoitusmetodeja ja näkemyksiä ruokavaliosta on pidetty ristiriitaisina. 

## Kirjallisuutta
*Robert Kennedy and Vince Gironda, *Unleashing the Wild Physique*, 1984, Sterling Pub. Co, 
*Alan Palmieri, *Vince Gironda Legend And Myth*, CD-ROM, 2004
*Daryl Conant, "InVINCEable, 2009
*Randy Roach, "Muscle, Smoke and Mirros" Vol,1 (2008) Vol,2 (2011)

## Lähteet

## Aiheesta muualla
*Tom Venuto Speaks About Vince Gironda. Bodybuildingsecrets.com 
*Gains. Vince Gironda. Criticalbench.com
*Vince Gironda, Criticalbench.com
Það sem enginn sér

**”Það sem enginn sér”** () on Daníel Ágúst Haraldssonin esittämä musiikkikappale, joka edusti Islantia Eurovision laulukilpailussa 1989. Kappale on Valgeir Guðjónssonin säveltämä ja sanoittama.

Kappale sijoittui Sveitsin Lausannessa järjestetyssä loppukilpailussa sijalle 22. ja sitä myöten viimeiseksi. Kappale on vuoteen 2014 mennessä Islannin edustuskappaleista ainoa, joka on jäänyt pisteittä.

## Lähteet
Viestikilpailu

**Viestikilpailu** on urheilussa joukkuekilpailu, jossa saman joukkueen jäsenet suorittavat osuutensa peräkkäin niin että seuraava viestinviejä aloittaa suorituksensa heti kun edellinen lopettaa. Voittaja on se joukkue, jonka viimeinen viestinviejä eli *ankkuri* pääsee ensimmäisenä maaliin.

Viestikilpailuja käydään esimerkiksi juoksussa, hiihdossa, suunnistuksessa, uinnissa ja kaukalopikaluistelussa.

Viestinvaihto tapahtuu lajista riippuen eri tavoin: hiihdossa ja luistelussa viestinviejien välisellä kosketuksella, suunnistuksessa kosketuksella tai kartan tai viestivälineen luovutuksella, juoksussa yleensä viestikapulan vaihdolla ja uinnissa altaanpäätyä koskettamalla. Viestirikko eli väärällä tavalla suoritettu vaihto johtaa yleensä joukkueen hylkäykseen.

## Katso myös
* 4 × 100 metrin viestijuoksu
* 4 × 400 metrin viestijuoksu
* Viestihiihto

## Lähteet

## Aiheesta muualla
Jeremy Welsh

**Jeremy Welsh** (s. 30. huhtikuuta 1988 Bayfield, Ontario, Kanada) on kanadalainen jääkiekkoilija, joka pelaa Saksan DEL-liigajoukkue Krefeld Pinguinsissa.

## Ura
Welsh teki vuoden mittaisen sopimuksen Carolina Hurricanesin kanssa 5. huhtikuuta 2012 ja pelasi ensimmäisen ottelunsa vain kaksi päivää myöhemmin Florida Panthersia vastaan. Ennen kauden 2013-2014 alkua Welsh vaihdettiin Zac Dalpen kanssa Vancouver Canucksiin, joka antoi tilalle Kellan Tochkinin sekä neljännen kierroksen varausvuoron .

Welsh teki ensimmäisen NHL-maalinsa 22. marraskuuta 2013 Columbus Blue Jacketsia vastaan ohittaessaan maalivahti Sergei Bobrovskyn. 

21. heinäkuuta 2014 Welsh siirtyi yksivuotisella kahden suunnan sopimuksella St. Louis Bluesiin.

## Tilastot

## Lähteet
* 
* 
* 

### Viitteet
Tanssiorkesteri Koivu

**Tanssiorkesteri Koivu** on suomalainen puhallinyhtye, joka on tehnyt yhden albumin Bluebird-levymerkille.

Yhtye julkisti albuminsa *Pyykkiyö* toukokuussa 1990 ”poikkitieteellisissä pyykki-iltamissa” hotelli Lordissa, vierailevina solisteina oopperasopraano Taru Valjakka, jazzpianisti Seppo Kantonen ja viulisti Manfred Gräsbeck.

Tanssiorkesteri Koivu on toiminut iskelmälaulaja Marita Taavitsaisen yhtyeenä.

## Diskografia
* 

## Lähteet

## Aiheesta muualla
*
Ericus Tigerstedt

**Ericus (Erik) Tigerstedt (Fahlander)** (21. maaliskuuta 1640 Turku &ndash; 16. huhtikuuta 1697 Turku) oli suomalainen virka- ja tiedemies.

Tigerstedtin vanhemmat olivat kirkkoherra Erik Fahlander ja Magdalena Harmainen. Hän opiskeli vuodesta 1650 Turussa ja nähtävästi myös Uppsalassa, tuli maisteriksi ja 1666 Turun hovioikeuden auskultantiksi. 1668 Tigerstedtistä tuli Turun Akatemian filosofisen tiedekunnan apulainen ja 1699 yliopiston sihteeri. Hän toimi myös varalaamannina ja lainlukijana. 1671 Tigerstedtistä tuli heprean ja kreikan kielten professori ja 1682 lainopin professori. Akatemian rehtorina hän toimi 1681–1682. Tigerstedt jatkoi luentojaan yliopistossa senkin jälkeen, kun hänestä oli 1685 tullut hovioikeuden asessori. 1694 Tigerstedt toimi Turun ja Porin läänin vt. maaherrana. Hänet aateloitiin nimellä Tigerstedt vuonna 1691. Tigerstedt julkaisi yhteensä 16 väitöskirjaa, etupäässä siveys- ja oikeusfilosofiasta.Tigerstedtin puoliso 1660-luvulta alkaen oli Kristina Wallenstjerna (k. 1731).

## Lähteet

## Aiheesta muualla
* Tigerstedtin 16 väitöskirjaa. Viitattu 7.5.2014.
Kinkoniini

**Kinkoniini** (C19H22N2O) on kiina-alkaloideihin kuuluva kinoliinirakenteinen alkoloidi.

## Ominaisuudet
Kinkoniini eristettiin ensimmäisenä kiina-alkaloideista vuonna 1810. Yhdistettä esiintyy useissa kiinapuiden suvun (*Cinchona*) lajien kuoressa erityisesti *C. micrantha*- ja *C. officinalis*-lajien kuoressa. Lisäksi sitä on löydetty eräiden *Remijia*-suvun kasvien kuoresta.

Huoneenlämpötilassa kinkoniini on valkoinen kiteinen aine. Yhdiste sublimoituu helposti noin 220 °C lämpötilassa ennen sulamispistettään. Yhdiste liukenee vain heikosti veteen, mutta paremmin etanoliin, kloroformiin, dietyylieetteriin ja pyridiiniin. Kinkoniinin ominaiskiertokyky on etanoliliuoksessa +229°. Yhdiste on kinkonidiinin stereoisomeeri.

Kinkoniinilla on malarialoisioita tappavia ominaisuuksia. Kinkoniinia voidaan käyttää orgaanisessa kemiassa reagenssina erotettaessa enantiomeerejä toisistaan resoluutiolla esimerkiksi mantelihapon enantiomeerien erotuksessa.

## Lähteet
Luettelo Espanjan jalkapallomaajoukkueen otteluista

Tämä on luettelo Espanjan jalkapallomaajoukkueen otteluista vuodesta 1920 alkaen. Taulukoissa on merkitty Espanjan voittamat ottelut vihreällä, tasapeliin päättyneet keltaisella ja Espanjan häviämät ottelut punaisella värillä. Tuloksissa on kotijoukkueen maalit mainittu ensin.

## 1920–1929

## 1930–1939

## 1940–1949

## 1950–1959

## 1960–1969

## 1970–1979

## 1980–1989

## 1990–1999

## 2000–2009

## 2010–2019

## 2020–

## Lähteet
Aavikon kuningatar

**Aavikon kuningatar** (*Queen of the Desert*) on helmikuussa 2015 ensi-iltansa saanut elämäkerrallinen draamaelokuva. Werner Herzogin käsikirjoittama ja ohjaama elokuva perustuu brittiläisen tutkimusmatkailijan, arkeologin, poliittisen virkailijan ja ensimmäisen maailmansodan aikana Britannialle vakoojana toimineen Gertrude Bellin elämään. Elokuvan pääosissa nähdään Nicole Kidman, James Franco, Damian Lewis ja Robert Pattinson.

*Aavikon kuningatar* julkaistiin Berliinin elokuvajuhlilla 6. helmikuuta 2015.

## Rooleissa

## Katso myös
* *[[Arabian Lawrence]]*

## Lähteet

## Aiheesta muualla
* 
* Queen of the Desert Film  (viralliset verkkosivut)
Chromecast

**Chromecast** on Googlen kehittämä mediasoitin. Se on pienehkö HDMI-laite, jonka avulla ääntä ja videota voi suoratoistaa WLANin (Internetin tai lähiverkon) kautta teräväpiirtotelevisioon tietokoneen, tabletin tai älykännykän ohjaamana. Toistoa voi ohjata Chromecastin mobiili- tai web-sovelluksella tai käyttämällä Chrome-selaimen ”tab casting” -ominaisuutta. Chromecastin kanssa toimivat muun muassa Spotify, YouTube, Netflix, Viaplay ja HBO Max.

Chromecast julkaistiin 24. heinäkuuta 2013 ja se tuli Yhdysvalloissa myyntiin samana päivänä 35 dollarin hintaan yhdessä Netflix-sovelluksen kolmen kuukauden ilmaisen käyttöoikeuden kanssa. Ohjelmistokehityspaketti Google Cast SDK julkaistiin 3.&nbsp;helmikuuta 2014. Sen avulla kolmannet osapuolet voivat rakentaa omiin sovelluksiinsa tuen Chromecastille.

Toisen sukupolven Chromecast julkaistiin syksyllä 2015. Lokakuussa 2016 julkistettiin Chromecast Ultra, jolla voi toistaa 4K- ja HDR-laatuista kuvaa. Kesäkuussa 2022 julkaistiin Chromecast, jolla pystyy käyttämään myös Googlen omaa Google TV-järjestelmää.

## Lähteet

## Aiheesta muualla
Tukholman mellakat 2013

**[[Tukholma]]n mellakat** alkoivat Husbyssa sunnuntaina 19. toukokuuta 2013, kun vähintään sata autoa ja rakennuksia sytytettiin tuleen. Husbyn asukkaista 80 prosenttia on maahanmuuttajataustaisia. Mellakat levisivät myöhemmin Tukholman muihin maahanmuuttajataustaisiin lähiöihin: ainakin Rinkeby, Tensta, Kista ja Fittja saivat osansa levottomuuksista. Mellakoiden välitön syy oli ampumisvälikohtaus, mutta perusongelmat oli kuitenkin rakennettu lähiöiden sisälle, sillä kyseiset lähiöt ovat Tukholman köyhimpiä alueita, joissa syrjäytymisennuste on suuri.

## Tapahtumat
Mellakat saivat alkunsa sunnuntai-iltana 19. toukokuuta 2013, kun poliisi oli ampunut kuoliaaksi veitsen kanssa Pohjois-Tukholmassa Husbyssa riehuneen portugalilaistaustaisen miehen. Mellakoihin osallistui kymmeniä nuoria, jotka polttivat autoja ja rakennuksia sekä kivittivät poliiseja. Mellakoiden seurauksena poliisi pidätti yli 60 ihmistä rikoksista epäiltynä.

## Reaktioita
Suomen somaliliiton puheenjohtaja kertoi uskovansa, että Tukholman kaltaiset mellakat ovat mahdollisia myös Suomessa maahanmuuttajavaltaisilla alueilla, jos maahanmuuttajien ongelmiin ei puututa.

## Katso myös
* Englannin mellakat 2011

## Lähteet

## Aiheesta muualla
*
Mitä saisi olla

**MitäSaisiOlla.fi** oli Sanoman luoma suomalainen lyhytikäinen verkkokauppakeskus. Kauppakeskus avattiin huhtikuussa 2013 ja sen omisti Sanoma Media Finland. Verkkokauppakeskus hyödynti Symmetria Softwaren "Shop-in-Shop" verkkokauppa-alustaa, joka yhdistää useiden verkkokauppojen tarjoaman. Verkkokauppakeskuksen toimintalogiikka muistutti Fruugo-verkkokauppaa, joka yhdisti yli sadan suomalaisen, brittiläisen, hollantilaisen ja ruotsalaisen verkkokaupan tarjoaman, toisin kuin MSO.fi. Sen tarkoituksena oli parantaa kuluttajan kokemusta sekä kauppiaan tavoittavuutta ja pyrkiä Amazonin ja Play.comin kaltaiseksi verkkokauppakeskukseksi. MSO:n toiminta lopetettiin 30.4.2015.

## Lähteet
Hurmaan

**Hurmaan** on suomalaisen muusikko ja lauluntekijä Lauri Tähkän toinen sooloalbumi, joka julkaistiin 27. syyskuuta 2013. Albumin on tuottanut Riku Mattila. Levy on lyriikoiltaan henkilökohtainen ja sen teemana on rakkaus.

Tähkä järjesti ennen albumin julkaisua ennakkokuuntelutilaisuuksia viidessä Suomen kaupungissa. Tilaisuuksiin osallistujat arvottiin ja niihin pääsi hakemaan Iskelmäradion sivuilla olleen kilpailun kautta. Jokaiseen tilaisuuteen arvottiin noin 30-40 henkilöä. Tilaisuuksissa Tähkä kuuntelutti levyään ja kertoi kappaleiden sävellys- ja sanoitustyöstä. Albumi ylitti viikon kuluttua julkaisun jälkeen platinalevyyn oikeuttavan myyntimäärän, yli 20 000 kappaletta. Lauri Tähkän Vallillalle suunnittelemat ja lokakuussa 2013 julkistetut Hehku-, Ainoa- ja Lintukoto-kuosit liittyvät Hurmaan-albumin kappaleisiin. Helsinkiläinen käsityötaiteilija Noora Ojala on suunnitellut uniikkeja Tähkä fanikoruja liittyen albumin kolmeen kappaleeseen: "Hurmaan", "Puolikas" ja "Orjanruusu". Jokainen koru valmistettiin käsityönä. 

Albumi debytoi Suomen virallisen listan sijalla 2.

## Kappaleet
Kaikki kappaleet on säveltänyt ja sanoittanut Lauri Tähkä, ellei toisin mainittu.

#
#
#
#
#
#
#
#
#
#
#

## Muusikot
* Lauri Tähkä – laulu, akustinen kitara
* Marko Timonen – rummut, lyömäsoittimet
* Arttu Hasu – basso
* Milla Viljamaa – piano, harmoni, vibradoneon, laulu
* Jaakko Kääriäinen – sähkökitarat, mandoliini, bouzuki, taustalaulu
* Jarkko Kumpulainen – sähkökitarat, taustalaulu
* Anssi Växby – basso, kontrabasso, jousisovitukset
* Riku Mattila – akustinen kitara
* Juho Viljanen – tuuba, pasuuna
* Janne Toivanen – trumpetti
* Jarno T. Karjalainen – taustalaulu
* Grex Musicus-kuoron tuplakvartetti – laulu
* Riikka Lampisen jousisto – jouset: viulu, alttoviulu, sello
* Bratislava Symphony Orchestra – jouset, orkesterinjohtaja David Hernado Rico

## Lähteet

## Aiheesta muualla
* Hurmaan discogs.com -sivustolla
Maria Wnęk

**Maria Wnęk** (1922 Olszanka, Stary Sączin lähistö, Vähä-Puolan voivodikunta, Puola – 12. huhtikuuta 2005 Olszanka) oli lähiympäristössään outona pidetty, mutta kansainvälisesti tunnettu puolalainen itseoppinut art brut -taidemaalari. Hän oli hurmoksellisesti katolilainen, mikä näkyy hänen maalauksissaan. 

Maria Wnęk syntyi erityisen köyhään perheeseen Etelä-Puolassa. Hän kävi tehdastyössä jo lapsena ja auttoi samalla perhettään kotona. Hän sai käytyä neljä luokkaa alakoulua. Äiti kuoli toisen maailmansodan aikana, ja Maria jäi hoitamaan taloutta senkin jälkeen, vaikka muutti asumaan Nowy Sącziin. Hän joutui vuonna 1960 onnettomuuteen, jonka jälkeen aloitti maalauksen. Hän maalasi Kristuksen viimeisiin hetkiin liittyviä aiheita sekä Neitsyt Mariaa, muttei koskaan Jeesusta ristillä: ristejä hän sanoi kokeneensa tarpeekseen. Maalaukset ovat vahvoja, niissä hän tulkitsi omia kärsimyksiään kirjoituksissaan taulujensa taakse ja näki näkyjä maalatessaan. Hän päätyi lopulta paranoiaan ja siten psykiatriseen sairaalahoitoon. Hän kuoli syntymäkylässään.

Wnękin töitä on näytteillä muun muassa Baltimoressa, Lausannessa ja Brysselissä, ja hänen töitään on kiertänyt näyttelyissä ympäri maailman.

## Lähteet

## Aiheesta muualla
*itenet.fi
Sarpaneva Watches

**Sarpaneva Watches** (ennen S.U.F) on suomalainen Helsingin Kaapelitehtaalla toimiva Stepan Sarpanevan perustama rannekelloja valmistava yritys. Kaikki kellot ovat Sarpanevan suunnittelemia.

Kellojen jälleenmyyjinä toimivat useat yritykset ympäri maailmaa.

Yrityksen valmistamia kelloja ovat muun muassa *Korona K0, Korona K3 Routa, Korona K3 Northern Stars, Korona Moonshine Korona K2 Kaamos, Korona K1, Korona K3 Harvest Moon, Korona RG/WG, Korona K3 Black Moon, Supernova* ja yhteistyössä sveitsiläisen kellovalmistajan Maximilian Büsser & Friendsin kanssa valmistettu yli 100 000 euron hintainen luksuskello *Moonmachine*.

## Lähteet
9 PM (Till I Come)

”**9 PM (Till I Come)**” on saksalaisen trance-tuottaja ATB:n kappale, joka on julkaistu hänen debyyttisinglenä sekä ensimmäisenä singlenä hänen Movin' Melodies-debyyttialbumilta. Single pääsi 14. sijalle Saksan singlelistalla.

Kappale oli myös kansainvälisesti menestys. Single pääsi Britannian singlelistan kärkeen 3. heinäkuuta 1999 ja pysyi siellä yhteensä kaksi viikkoa, muodostuen valtion vuoden 1999 viidenneksi parhaiten myyneeksi kappaleeksi 850 000 kopion vuosimyynnillä. Kappale pääsi singlelistan kärkeen myös Irlannissa kahdeksi viikoksi. Kappale sijoittui Belgiassa ja Norjassa kolmannelle, Belgiassa viidennelle, Italiassa seitsemännelle ja Australiassa kymmenelle sijalle.

Kappale oli ensimmäinen, jonka André Tanneberger julkaisi hänen ATB-nimekkeen alaisena. Kappaleen sanat esittää Yolanda Rivera. ”9 PM (Till I Come)” muodostui vuonna 2000 niin suosituksi, että Electronic Arts päätti käyttää sitä heidän *[[FIFA Premier League All Stars 1999]]* -pelin tunnuskappaleena. Siinä käytetty versio oli Signumin tekemä remix. Sequential Onen vuoden 1999 remix-versio on ollut hyvin suosittu klubeilla vuodesta 1999 lähtien ja sitä on käytetty myös Britannian radioversiossa.

## Lähteet
Gertrude Bell

**Gertrude Bell**, CBE (14. heinäkuuta 1868 Washington Hall, Tyne ja Wear, County Durham, Englanti – 12. heinäkuuta 1926 Bagdad) oli brittiläinen tutkimusmatkailija, kirjailija, poliittinen virkailija, arkeologi ja vakooja, joka toimi ensimmäisen maailmansodan aikana Britannian tiedustelupalvelulle, ja josta tuli myöhemmin merkittävä vaikuttaja Britannian siirtomaapolitiikassa. Bell oli T. E. Lawrencen tavoin merkittävässä roolissa Britannian nostaessa sodan jälkeen valtaan hashemiitti-suvun dynastioita nykypäivän Jordanian ja Irakin alueella.

Vuonna 2015 tuli ensi-iltaan Bellistä kertova Werner Herzogin ohjaama elokuva *[[Aavikon kuningatar]]* (Queen of the Desert), jossa Belliä esittää Nicole Kidman. Hänestä on tehty myös dokumenttielokuva *[[Kirjeitä Bagdadista]]* (*Letters from Baghdad*, 2016), jonka Yle Teema esitti ja näytti arkistossaan kevään 2018 aikana. Se tekijöinä ovat Sabine Krayenbühl ja Zeva Oelbaum. Se perustuu Bellin kirjeisiin ja aikalaiskommentteihin.

## Lähteet

## Aiheesta muualla
Monitapaustutkimus

**Monitapaustutkimus** on tutkimusstrategia, yksi tapaustutkimuksen muodoista. Monitapaustutkimuksessa (multiple case study) tutkimuksen kohteena olevaa ilmiötä kuvaavia tapauksia ja niiden piirteitä puretaan osiin ja kootaan uudestaan ylemmällä abstraktion tasolla teorian kehittämiseksi.

## Lähteet
* 
### Viitteet
Laukaus Kyproksessa

**Laukaus Kyproksessa** on Åke Lindmanin ohjaama elokuva vuodelta 1965.

Kyprokselle meni suomalaisia rauhanturvaajia ensi kerran 1964. Lindmanin elokuva valmistui seuraavana vuonna vaikeuksien jälkeen. Lindman itse on sanonut sitä katastrofiksi. 

Suomalaisnäyttelijät olivat pääosin harrastajia. Rooli oli myös maskeeraaja monsieur Mossella eli Raimo Jääskeläisellä, jonka lempinimi on peräisin juuri tästä elokuvasta.

Suuren kohun saattelemasta elokuvasta ei tullut yleisömenestystä, vaan se poistui ohjelmasta pian. Elokuva jäi tuottaja Oleg Jakovlewin ainoaksi tuotannoksi, eikä Lindmankaan ohjannut 30 vuoteen yhtään elokuvateatterielokuvaa.

## Arviot
Aikalaiskriitikoista muun muassa Paula Talaskivi, Heikki Eteläpää ja Greta Brotherus antoivat elokuvalle murskakritiikin, Inkeri Lius (*[[Demokraatti (lehti)|Suomen Sosialidemokraatti]]*) oli myönteisempi: "Kuvauksen (Peronkoski) puolesta rauhallinen ja mielenkiintoinen filmi, jonka musiikkia seuraa mielellään" mutta "rakkaustarina on erittäin yksinkertainen eikä se siedä erittelyjä". Myönteisehköön arvioonsa Martti Savo (*[[Kansan Uutiset]]*) lisää: "Elokuvalle on eduksi se, että siinä näkee enemmän kyproslaisia kuin suomalaisia".

Arto Pajukallio (*[[Katso]]*) arvioi elokuvaa televisioesityksen aikana myönteisin sanakääntein: "Vaara, romantiikka ja eksotiikka kihelmöivät lopputuloksessa jännittävällä tavalla. Kulttuurit lähentyvät kreikkalaisen kansantanssin ja suomalaisen letkajenkan muodossa jotain etelänmatkoille tyypillistä tavoittavassa kohtauksessa." Jussi Karjalainen (*[[Helsingin Sanomat]]*) löytää jopa camp-huumoria.

## Näyttelijät

## Lähteet

## Aiheesta muualla
*Yle Areena - Laukaus Kyproksessa
Kati Borg-Penttilä

**Kati Annette Borg-Penttilä** (s. 1948) on suomalainen laulaja, joka on kuulunut Ernos-yhtyeen tunnetuimpaan kokoonpanoon vuodesta 1968. Hän esiintyi levyllä ensimmäisen kerran vuonna 1958 esittäen lastenlaulun Kauko Käyhkön kanssa. Nykyisin Borg-Penttilä kuuluu The Sixties Blondies -lauluyhtyeeseen. 

## Aiheesta muualla
*
Kristiina Hanhirova

**Kristiina Hanhirova** (s. 24. huhtikuuta 1964 Kiiminki) on helsinkiläinen toimittaja. Hän on toiminut myös media-alan yrittäjänä ja viime vuosina ikääntyneiden mielen hyvinvoinnin parissa. Aikoinaan Hanhirova tuli tunnetuksi muun muassa Huomenta Suomi -tv-ohjelman juontajana.

Hanhirovan esikoiskirja *Rakkautta, rukouksia ja rauhoittavia* julkaistiin toukokuussa 2014.

Hanhirovan puoliso oli toimittaja Timo Laukkio.

## Lähteet
Tuulikki Pekkalainen

**Tuulikki Pekkalainen** (s. 1939) on suomalainen tietokirjailija ja toimittaja, joka on erikoistunut suomalaisen työväenliikkeen musiikkitoiminnan ja vuoden 1918 tapahtumien tutkimiseen. 

## Teokset
*
*
*
*

## Lähteet
Saanto (kemia)

**Saanto** tarkoittaa kemiassa kemiallisessa reaktiossa muodostuvan tuotteen ainemäärän suhdetta teoreettiseen saantoon eli tyypillisesti reaktion rajoittavan lähtöaineen ainemäärään tai tasapainoreaktioissa tasapainokertoimista laskettuun teoreettiseen saantoon. Teoreettisessa saannossa otetaan huomioon myös reaktion stoikiometria. Saanto ilmaistaan useimmiten prosenttilukuna. Suurin mahdollinen teoreettinen saanto on 100%. Käytännössä teoreettista saantoa ei voida saavuttaa johtuen mahdollisista sivureaktioista ja häviöistä tuotteen eristyksen ja puhdistuksen yhteydessä.
:\mbox{Saantoprosentti} = \frac{\mbox{todellinen saanto}}{\mbox{teoreettinen saanto}} \cdot 100 \%

Reaktioiden tehokkuuden arviointiin voidaan käyttää saantoa. Lähes 100 % saantoa kutsutaan kvantitatiiviseksi, yli 90 % saanto on erinomainen, yli 80 % saanto erittäin hyvä yli 70 % saanto on hyvä, yli 50 % saanto on kohtalainen ja alle 40 % saanto on heikko.

## Lähteet
Summer

**Summer** on kesää tarkoittava englannin kielen sana, joka esiintyy myös sukunimenä. Tunnettuja Summer-nimisiä henkilöitä ovat:

* Cree Summer (s. 1969), kanadalainen ääninäyttelijä ja laulaja
* Donna Summer (1948–2012), yhdysvaltalainen poplaulaja
* India Summer (s. 1975), yhdysvaltalainen pornonäyttelijä
Five Fifteen

**Five Fifteen** on suomalainen hard rock -yhtye. Nimensä yhtye on napannut The Who:n vuoden 1973 5:15-klassikkokappaleesta.
## Kokoonpano
Yhtye on soittanut vuodesta 2020 alkaen seuraavalla kokoonpanolla:
*Mika Järvinen - laulu, kitara
*Maikki Liuski - laulu
*Timo Gren - kitara
*Mark Tuomela - kitara
*Mikko Määttä - bassokitara
*Hannes Pirilä - rummut
*Kasper Mårtenson - kosketinsoittimet

### Entisiä jäseniä
* Matti Salovaara – kitara
* Juha Kuoppala – kosketinsoittimet
* Repe Lumikumpu - basso
* Jan-Erik Suni - rummut
* Pate Kivinen - kosketinsoittimet
* Kirka Sainio - basso

## Diskografia
### Studioalbumit
* 
* 
* 
* 
* 
* *The Sensational Five Fifteen (2003, Bluelight Records)*
* 
* 
* 

### EP:t ja singlet
* 
* 	
* 	
* 
* 
* 
* 
* 
* 

## Lähteet

## Aiheesta muualla
* Five Fifteen discogs.com -sivustolla
*
Kotiharjun sauna

**Kotiharjun sauna** eli *Harjutorin sauna* on Helsingin Kalliossa Torkkelinmäellä, Harjutorinkatu 1:ssä sijaitseva yleinen sauna, joka on perustettu vuonna 1928.

Se on Helsingin ainoa jäljellä oleva perinteinen puulämmitteinen korttelisauna.

## Yleistä
Perustamisestaan lähtien on saunan perusrakenne on pysynyt samana: miesten sauna pohjakerroksessa ja samankokoinen naisten sauna toisessa kerroksessa, jossa on nykyisin myös tilaussauna. Miestenpuolella ylimmälle lauteelle mahtuu 20–30 kylpijää. Miesten saunaan on myöhemmin rakennettu kovimmille löylynottajille muita lauteita ylempänä oleva piippuhylly, josta määrätään löylyn määrä. 

Kiukaan kivimäärä on n. 1&nbsp;500 kg ja rautaa on n. 800 kg, miesten puolella kivet vaihdetaan useita kertoja vuodessa. Kiuaskivinä käytetään Orimattilan Pennalan kylästä louhittua peridotiittia. Kertalämmitteisen kiukaan lämmitykseen kuluu motti metrin halkoja. Sauna remontoitiin perinteitä kunnioittaen vuonna 1999. Korjaukseen saatiin tukea mm. Helsingin kulttuurikaupunkisäätiöltä. Saunan toimintaa tukee Kotiharjun saunayhdistys r.y. Miesten kiukaan sisukset muurattiin uudestaan kesällä 2007 putkiremontin yhteydessä. 

Kotiharjun sauna on nykyisin perheyritys. Vuonna 1991 sen ottivat hoitoonsa Väinö ja Meeri Holopainen. Nykyisin saunassa isännöivät ja emännöivät Risto ja Merja Holopainen.

## Suojelu
Museovirasto teki Kotiharjun saunan sisätiloista rakennussuojeluesityksen ja joulukuussa 2023 Uudenmaan elinkeino-, liikenne- ja ympäristökeskus antoi päätöksen, jonka mukaan saunan ensimmäisen kerroksen sisätilat ja sen kiinteä sisustus on säilytettävä. Toista kerrosta ei suojeltu, sillä Elyn mukaan siitä voisi seurata saunan omistavalle taloyhtiölle kohtuuttoman suuria kustannuksia.

## Lähteet
*www.kotiharjunsauna.fi

### Viitteet

## Kirjallisuutta
* Kotiharjun sauna 1928-1998. Toimittanut: Satu Siponen. Toimituskunta: Ari Ahleskog, Antero Kupiainen, Jussi Pärnänen. Julkaisija: Kotiharjun saunayhdistys. 22 sivua.

## Aiheesta muualla

* Kotiharjun saunan kotisivut
* Kiuaskivien vaihto, video YouTube-palvelussa
Rangaistuspartio

**Rangaistuspartio** (*Wheels of terror* tai *The Misfit Brigade*) on Sven Hasselin teoksesta *Kuolema telaketjuilla* tehty elokuva vuodelta 1987. Sen on ohjannut Gordon Hessler.

## Arvioita
*[[Video-opas|Video-oppaassa]]* vuodelta 1994 Roope Lehtinen kutsuu *Rangaistuspartiota* raa’aksi sotaelokuvaksi aivottoman toiminnan ystäville. Hän antaa elokuvalle yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
* http://www.leffatykki.com/elokuva/kuolema-telaketjuilla
Lääninoikeus Ruotsissa

Ruotsissa toimi vuosina 1979–2010 **lääninoikeuksia** (), jotka olivat osa läänien hallintoa. Helmikuun 2010 alussa aikaisemmat 23 lääninoikeutta korvattiin 12&nbsp;hallintotuomioistuimella ().

Seuraavat lääninoikeuksien muutokset hallinto-oikeuksiksi astuivat voimaan 15. helmikuuta 2010:
*Tukholman lääninoikeus ja Gotlannin lääninoikeus → Tukholman hallinto-oikeus
*Uppsalan lääninoikeus ja Västmanlandin lääninoikeus → Uppsalan hallinto-oikeus
*Itä-Götanmaan lääninoikeus, Södermanlandin lääninoikeus ja osa Kalmarin lääninoikeudesta → Linköpingin hallinto-oikeus
*Jönköpingin lääninoikeus, Mariestadin lääninoikeus ja osa Vänersborgin lääninoikeudesta → Jönköpingin hallinto-oikeus
*Kronobergin lääninoikeus, Blekingen lääninoikeus ja osa Kalmarin lääninoikeudesta → Växjön hallinto-oikeus
*Skånen lääninoikeus → Malmön hallinto-oikeus
*Göteborgin lääninoikeus, Hallandin lääninoikeus ja osa Vänersborgin lääninoikeudesta → Göteborgin hallinto-oikeus
*Värmlannin lääninoikeus ja Örebron lääninoikeus → Karlstadin hallinto-oikeus
*Taalainmaan lääninoikeus ja Gävleborgin lääninoikeus → Falunin hallinto-oikeus
*Västernorrlandin lääninoikeus ja Jämtlandin lääninoikeus → Härnösandin hallinto-oikeus
*Västerbottenin lääninoikeus → Uumajan hallinto-oikeus
*Norrbottenin lääninoikeus → Luulajan hallinto-oikeus

## Katso myös
* Lääninoikeus (Suomessa)

## Lähteet
(Crack It) Something Going On

**(Crack It) Something Going On** on suomalaisyhtye Bomfunk MC’s:n kappale heidän toiselta, Burnin’ Sneakers-studioalbumilta. Sen julkaisi Sony Music albumin kolmantena singlenä kesäkuussa 2002. Kappaleella esiintyy Bomfunk MC's:n lisäksi ruotsalainen naisartisti Jessica Folcker. Osa kappaleesta on lainattu ABBAn laulajan, Anni-Frid Lyngstadin esittämän, vuonna 1982 julkaistun I Know There's Something Going On-kappaleesta. Kappaleesta muodostui albumin menestynein single, päästen listoille yhteensä kahdeksassa eri valtiossa.

## Kappaleet
**CD Single**
# 
# 

## Listasijoitukset

## Lähteet
Radio Kompassi

**Radio Kompassi** oli suomalainen paikallisradio, joka toimi vuosina 2014–2017 Jyväskylässä. Sen omisti porilainen Mediatakojat Oy. Kanava kuului Jyväskylässä ja Äänekoskella. Jyväskylässä taajuus oli 88,0 MHz ja Äänekoskella 88,4 MHz. Radio Kompassi muuttui 31.10.2017 HitMix Jyväskyläksi. HitMix kuului Jyväskylässä ja Äänekoskella Radio Kompassin entisillä taajuuksilla.

Radio Kompassi aloitti lähetykset 4. kesäkuuta 2014. Ensimmäinen kanavalla soitettu kappale oli jyväskyläläisen Fyysisen Preesensin "Jypinkylä 3".

Toimituksen tilat sijaitsivat Jyväskylän keskustassa Kävelykadulla.

1.1.2020 HitMix Jyväskylän taajuuksilla aloitti Bauer Media Oy:n ja Mediatakojat Oy:n Ysäri.

## Lähetys
Kompassilta tuli juonnettua ohjelmaa maanantaista torstaihin klo 06.30–18.00, perjantaisin klo 06.30-20 ja lauantaisin klo 14-16. Muun ajan kanavalla soitettiin musiikkia. Kaikki ohjelma oli paikallista Jyvässeudun asiaa ja paikallisuutiset tulivat lähetysaikoina aina tasatunnein.

Kerran viikossa Radio Kompassi kutsui ajankohtaisen vieraan keskustelemaan tunnin ajaksi. Torstain kahvilavieras -ohjelma lähetettiin torstaisin klo 13.00-14.00.

## Urheilu
Radio Kompassi seurasi urheilua Jyväskylän seudulla, jääkiekon lisäksi myös muun muassa jalkapalloa, pesäpalloa ja salibandya. Keväällä 2015 kanavalla selostettiin Happeen pudotuspeliotteluita miesten Salibandyliigassa. Kesällä 2016 Radio Kompassi selosti Jyväskylän Kirin vierasottelut miesten Superpesiksessä.

## Toimitus
Radio Kompassin tuottajana vuosina 2014-2017 toimi Henri Berg. Radio Kompassilla työskennelleitä toimittajia olivat muun muassa Elsa Kalervo, Timo Lievemaa, Henri Pitkänen, Aleksi Pöytäkangas, Jussi Kotila, Anne Vartiainen, Tuomas Heikkilä, Joel Holma ja Konsta Niskavaara.

## Radio Kompassin taajuudet ja kuuluvuusalueet
* Jyväskylä 88,0 MHz
* Äänekoski 88,4 MHz

## Lähteet

## Aiheesta muualla
* Radio Kompassin kotisivut
Vaiennut viulu

**Vaiennut viulu** on Konsta Jylhän säveltämä kappale, joka syntyi jouluna 1964. Se on yksi niistä kappaleista, joista on tullut Konsta Jylhän pidetyimpiä. Jylhä on joskus siitä puhuessaan maininnut sanan ”virsi”. Hän on kertonut omistaneensa kappaleen vuonna 1913 kuolleen isänsä Viljami Jylhän muistolle. 

Jylhä on kertonut sävellyksistään, että ”ne vain tulivat jostakin”. Hänessä oli sen verran nuottimiestä, että hän sai tallennetuksi mieleen tulleen melodian paperille. Jouluiltana 1964 hänellä oli mielessä pimentyneen illan tunnelma, kun hän valvoi ja muu kotiväki jo nukkui. Hän soitteli yksikseen harmonia, ja Vaienneen viulun melodia ”tuli jostakin”. 

Kappale oli Kaustisen Purppuripelimannien vakionumero, joka oli soitettava jokaisessa konsertissa. Vaikka soitto olisi ollut koko konsertin ajan rutiininomaista, koko yhtye ryhdistäytyi Vaienneen viulun kohdalla. Viuluja viriteltiin tavallista kauemmin ja myös yhtyeen basisti Veikko Järvelä otti jousen käteensä. Vaienneen viulun esittäminen oli Konsta Jylhälle aina voimanponnistus – se oli soitettava aina hyvin. Osa yleisöstä liikuttui kyyneliin kappaleen aikana, ja säveltäjä itsekin pyyhki usein silmäkulmaansa.

Viljami Niittykoski sanoitti kappaleen, ja sen ovat levyttäneet Kaustisen Purppuripelimannien lisäksi muun muassa Hääkuoro, Mauno Kuusisto, Eino Grön ja Vesa-Matti Loiri.

## Lähteet
* Paavo Helistö: *Konstan parempi valssi*, s. 86-87. Tammi 1972.
Bimediaani

**Bimediaani** () on geometriassa jana, joka yhdistää nelikulmion tai tetraedrin vastakkaisten sivujen keskipisteet toisiinsa. Sen lähin vastine kolmiossa on *mediaani* eli keskijana, joka yhdistää sivun keskipisteen kolmion kärkeen. Suomalaisessa geometriassa bimediaania käsitellään harvoin eikä sille ole vielä suomalaista nimitystä.

## Nelikulmio
### Bimediaanit puolittavat toisensa
Pierre Varignon on todistanut, että *bimediaanit puolittavat aina toisensa*. Kun bimediaanien päätepisteiden kautta piirretään nelikulmio, ovat bimediaanit sen lävistäjiä. Koska vain suunnikkaalla on lävistäjiään puolittava ominaisuus, on nelikulmio aina suunnikas. Nelikulmiota kutsutaankin Varignonin suunnikkaaksi.

### Bimediaanien leikkauspiste ja Newtonin suora
Bimediaanien leikkauspisteen kautta kulkee myös kolmas jana, joka piirretään yhdistämällä nelikulmion lävistäjien keskipisteet toisiinsa. Myös tämä jana puolittuu leikkauspisteessä. Viimeksi mainittua janaa kutsutaan myös nelikulmion *kolmanneksi bimediaaniksi* ja sen kautta kulkee Newtonin suora.

### Bimediaanien ja lävistäjien duaaliominaisuus
Seuraavilla neljällä janalla on duaalinen ominaisuus:
* Bimediaanit ovat yhtä pitkät, jos ja vain jos, lävistäjät ovat kohtisuorat.
* Bimediaanit ovat kohtisuorat, jos ja vain jos,  lävistäjät ovat yhtä pitkät.

### Neljän massan painopiste
Bimediaanien leikkauspiste on myös painopiste neljälle samanpainoiselle massalle, jotka ovat nelikulmion kärjissä. Lisäksi myös Varignonin suunnikkaan oma painopiste yhtyy tähän painopisteeseen.

## Tetraedri
Epäsäännöllisen tetraedrin kuuden särmän keskipisteet voidaan yhdistää kolmella bimediaanilla, jotka leikkaavat toisensa yhteisessä pisteessä. Taso, joka leikkaa tetraedrin kahtia pitkin yhtä bimediaania, jakaa tetraedrin tilavuuden kahteen puolikkaaseen.

## Katso myös
* Varignonin lause käsittelee Varignonin suunnikasta.
* Newtonin suora

## Lähteet
### Viitteet
Allan Päiviö

**Allan Urho Päiviö** (29. maaliskuuta 1925 Thunder Bay, Kanada – 19. kesäkuuta 2016) oli psykologian professori Länsi-Ontarion yliopistossa. Hänet tunnetaan erityisesti vuonna 1971 kehittämästään muistin kaksoiskoodausteoriasta (dual-coding theory). Päiviö väitteli tohtoriksi Montrealin McGill-yliopistossa vuonna 1959 ja toimi sen jälkeen opettajana Länsi-Ontarion yliopistossa vuodesta 1963 lähtien. Nuorempana hänet tunnettiin myös kehonrakentajana, joka voitti Mr. Canada -tittelin vuonna 1948.

Allan Päiviön isä on kanadansuomalainen toimittaja, runoilija ja sosialisti Aku Päiviö. Hänen vanhempi veljensä Jules Päiviö oli arkkitehti ja professori, joka tuli tunnetuksi myös viimeisenä elossa olleena Espanjan sisällissodan kanadalaisena vapaaehtoisena.

## Teoksia
**Imagery and Verbal Processes* (1978)
**Psychology of Language* (1981)
**Mental Representations: A Dual Coding Approach* (1990)
**Images in Mind: The Evolution of a Theory* (1991)
**Mind and Its Evolution: A Dual Coding Theoretical Approach* (2006)

## Lähteet
Pohjois-Norlannin hovioikeus

**Pohjois-Norlannin hovioikeus** () on hovioikeus, jonka piiri käsittää Västerbottenin läänin ja Norrbottenin läänin. Hovioikeuden kotipaikka sijaitsee Uumajassa, rakennuksessa, joka on yksi vanhimmista taloista kaupungissa. Se on myös yksi harvoista kivitaloista, jotka pystytettiin ennen kaupungissa riehunutta suurta tulipaloa, joka vuonna 1888 tuhosi suurimman osan kaupungista.

## Rakennus
Arkkitehti Johan Nordquist on suunnitellut uusrenessanssityylisen suuren valkoisen rakennuksen, joka rakennettiin vuosina 1886–1887. Alkuvuosinaan taloa käytettiin kouluna kansakoulun opettajien kouluttamiseen. Rakennuksessa oli rehtorin asunto, luokkahuoneet, auditorio ja kuntosali. Rakennusta ympäröi pieni puisto.

1920-luvulla rakennus ei ollut enää koulukäytössä ja joinakin seuraavina vuosina se toimi kultturitalona, jossa oli kirjasto sekä museo. Suurta auditoriota käytettiin teatterina ja konserttisalina. 1950-luvulla taloa laajennettiin kohti itää ja länttä. Talon sisäpuoli remontoitiin myöhemmin useaan otteeseen, viimeksi vuonna 1999.

## Hovioikeus

16. joulukuuta 1936 kuningas Kustaa V vihki Pohjois-Norlannin hovioikeuden käyttöön. Hovioikeus erotettiin Svean hovioikeudesta Svean työtaakan vähentämiseksi.

### Organisaatio
Hovioikeuden presidenttinä on toiminut Margareta Bergström vuodesta 2012 lähtien, jolloin hän tuli Anders Iacobaeusin tilalle. Presidentti hallitsee hallinnollista yksikköä ja oikeudellista yksikköä, jotka puolestaan koostuvat jäsenistä ja käsittely-yksiköstä.

## Lähteet

## Aiheesta muualla
*Hovrätten för Övre Norrland
Turn It Up

**Turn It Up** on suomalaisyhtye Bomfunk MC’s:n kappale heidän kolmannelta, Reverse Psychology-studioalbumiltaan. Sen julkaisi Universal Music sekä albumin kolmantena että koko yhtyeen uran viimeisenä singlenä vuonna 2004. Kappaleella esiintyy Bomfunk MC’s:n lisäksi ruotsalainen naisartisti Anna Nordell. Toisin kuin yhtyeen edelliset singlet, tämä ei onnistunut pääsemään edes kotimaassa listoille.

## Kappaleet
# 

## Lähteet